stanford-oval/wikipedia huggingface dataset:
בלגיה באירוויזיון 2024
באירוויזיון > הצבעה > נקודות שהוענקו על ידי בלגיה > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |

| סדר | מדינה | שופטים | שופטים | שופטים | שופטים | שופטים | שופטים | שופטים | קהל | קהל |
| סדר | מדינה | שופט 1 | שופט 2 | שופט 3 | שופט 4 | שופט 5 | דירוג | נקודות | דירוג | נקודות |
| 01 |  שוודיה | 4 | 9 | 7 | 9 | 17 | 8 | 3 | 17 |  |
| 02 |  אוקראינה | 11 | 8 | 10 | 6 | 19 | 11 | 1 | 4 | 7 |
| 03 |  גרמניה | 8 | 3 | 3 | 4 | 6 | 3 | 8 | 20 |  |
| 04 |  לוקסמבורג | 16 | 13 | 13 | 12 | 11 | 14 |  | 10 | 1 |
| 05 |  הולנד  | 9 | 14 | 11 | 23 | 3 | 10 |  | N/A |  |
| 06 |  ישראל | 13 | 5 | 6 | 3 | 8 | 6 | 5 | 1 | 12 |
| 07 |  ליטא | 22 | 15 | 19 | 20 | 23 | 23 |  | 11 |  |
| 08 |  ספרד | 26 | 26 | 14 | 24 | 15 | 21 |  | 12 |  |
| 09 |  אסטוניה | 25 | 25 | 25 | 26 | 26 | 26 |  | 16 |  |
| 10 |  אירלנד | 1 | 7 | 26 | 15 | 12 | 7 | 4 | 9 | 2 |
| 11 |  לטביה | 24 | 18 | 12 | 13 | 18 | 16 |  | 13 |  |
| 12 |  יוון | 15 | 17 | 20 | 19 | 16 | 19 |  | 7 | 4 |
| 13 |  הממלכה המאוחדת | 5 | 4 | 8 | 10 | 5 | 5 | 6 | 23 |  |
| 14 |  נורווגיה | 21 | 20 | 18 | 22 | 22 | 25 |  | 21 |  |
| 15 |  איטליה | 6 | 11 | 4 | 5 | 4 | 4 | 7 | 8 | 3 |
| 16 |  סרביה | 17 | 12 | 16 | 17 | 24 | 17 |  | 24 |  |
| 17 |  פינלנד | 7 | 22 | 21 | 21 | 14 | 15 |  | 15 |  |
| 18 |  פורטוגל | 14 | 10 | 5 | 7 | 10 | 9 | 2 | 19 |  |
| 19 |  ארמניה | 10 | 6 | 15 | 8 | 13 | 12 |  | 6 | 5 |
| 20 |  קפריסין | 23 | 19 | 23 | 16 | 25 | 24 |  | 18 |  |
| 21 |  שווייץ | 2 | 2 | 2 | 2 | 2 | 2 | 10 | 5 | 6 |
| 22 |  סלובניה | 18 | 16 | 22 | 18 | 21 | 22 |  | 25 |  |
| 23 |  קרואטיה | 20 | 24 | 24 | 25 | 9 | 18 |  | 3 | 8 |
| 24 |  גאורגיה | 19 | 21 | 17 | 14 | 20 | 20 |  | 22 |  |
| 25 |  צרפת | 3 | 1 | 1 | 1 | 1 | 1 | 12 | 2 | 10 |
| 26 |  אוסטריה | 12 | 23 | 9 | 11 | 7 | 13 |  | 14 |  |
ביאורים

↑  הולנד הושעתה מהתחרות כמה שעות לפני הגמר.
גריגוריס קסטנוס

גריגוריס קסטנוס (ביוונית:  Γρηγόρης Κάστανος; נולד ב-30 בינואר 1998 בקפריסין) הוא כדורגלן קפריסאי המשחק בעמדת הקשר ההתקפי בהלאס ורונה בהשאלה מסלרניטנה ונבחרת קפריסין.
קריירה

קסטנוס נולד בקפריסין. הוא החל לשחק באקדמית הנוער של אנוסיס נאון פראלימני, ובשנת 2014 עבר לאקדמית הנוער של יובנטוס. ב-18 בינואר 2017 הושאל לפסקארה עד לסיום העונה.
ב-26 ביולי 2017 הושאל לזולטה ורכם מליגת העל הבלגית.
ב-28 במרץ 2015 ערך קסטנוס את הופעת הבכורה שלו בנבחרת קפריסין, כשנכנס כמחליף בדקה ה-84 בהפסד 0–5 לנבחרת בלגיה במסגרת מוקדמות יורו 2016. בנובמבר 2020 הוא כבש צמד ובכך הבטיח ניצחון הנבחרת על לוקסמבורג
סנטנה ואורטיז

| סנטנה ואורטיז>  אורטיז וסנטנה, 2019.צמד |
| --- | --- | --- |
חברי הצמד: אנג'ל אורטיז/אורטיז מייק דרזטיק/סנטנה
שם/שמות: EYFBO Proud and Powerful סנטנה ואורטיז
גבהים: סנטנה: 1.78 מטר אורטיז: 1.73 מטר
משקל כולל: 174 ק"ג
תאריך הקמה: 9 במרץ 2012
שנות פעילות: 2012–הווה
סנטנה ואורטיז הם צמד מתאבקים, המופיעים בארגון ההיאבקות All Elite Wrestling‏ (AEW), כחלק מקבוצת The Inner Circle.
בשנת 2012, אנג'ל אורטיז ומייק דרזטיק הקימו את הצמד EYFBO והופיעו במשך השנים הבאות בעיקר בארגוני ההיאבקות העצמאיים. במהלך השנים האלה, הם זכו באליפות הזוגות של AAW, אליפות הזוגות של CZW ואליפות הזוגות של HOG.
בשנת 2017, הם הוחתמו על חוזה בארגון ההיאבקות Impact Wrestling, שבו הופיעו תחת שמות הבמה סנטנה ואורטיז. הם הצטרפו לקונאן כחברי קבוצת The Latin American Xchange‏ (LAX) והפכו במהרה לצמד הבולט ביותר של מחלקת הזוגות של הארגון. במהלך התקופה שלהם באימפקט, הם כיהנו ארבע פעמים כאלופי הזוגות של אימפקט, ואף מחזיקים בשיא הימים הכולל בהחזקת חגורות אליפות אלו עם 662 ימים. כמו כן, הם זכו באליפות הזוגות של GFW ואיחדו אותם עם אליפות הזוגות של אימפקט. השניים עזבו את הארגון בשנת 2019 וכעבור זמן מה הצטרפו לארגון ההיאבקות AEW, שבו הצטרפו לקבוצת The Inner Circle בראשותו של כריס ג'ריקו.
היסטוריה > Impact Wrestling‏ (2017–2019)

ב-16 במרץ 2017 בפרק של התוכנית Impact Wrestling, סנטנה ואורטיז היו חלק מקבוצת LAX ביחד עם הומיסייד, דיאמנטה והמנג'ר שלהם, קונאן. במהלך החודש הראשון, השניים ביססו את עצמם כדמויות הרעות והבלתי חביבות על הקהל. ב-30 במרץ בפרק של התוכנית Impact Wrestling,‏ LAX ניצחו את Decay, לארדו קיד וגרזה ג'וניור ואת Reno Scum בקרב מרובע אשר קבע את אלופי הזוגות החדשים של אימפקט. ב-23 באפריל בפרק של התוכנית Impact Wrestling, סנטנה ואורטיז ניצחו את Veterans of War (מייוות'ר ווילקוקס) בגמר הטורניר על אליפות הזוגות של GFW. לעומת זאת, הם הפסידו את חגורות האליפות ל-OVE (דייב כריסט וג'ייק כריסט) באירוע ויקטורי רוד, שנערך ב-20 באוגוסט. באירוע באונד פור גלורי, שנערך ב-5 בנובמבר, הם הפסידו פעם נוספת ל-OVE, זאת לאחר שסמי קאליהן התערב בקרב לטובת OVE, והאחרונים תקפו את LAX לאחר הקרב. מעשים אלו הגדירו את דמותם של LAX כטובות. הם הצליחו להשיב אליהם את התואר ארבעה ימים לאחר מכן בפרק של התוכנית Impact Wrestling. עם זאת, הם החזיקו בתואר כ-164 ימים עד שהפסידו לאיליי דרייק וסקוט סטיינר באירוע Redemption, שנערך ב-22 באפריל 2018. לאחר תקופות כהונה קצרות של האחרונים ושל Z&E (אנדרו אוורט ו-DJZ) אשר החזיקו כל אחד בחגורות האליפות במשך יומיים, סנטנה ואורטיז הפכו לאלופי הזוגות של אימפקט בפעם השלישית ב-26 באפריל.
ב-24 במאי בפרק של התוכנית Impact Wrestling, קינג הפך לחבר החדש בקבוצת LAX. לאחר שמנהיג הקבוצה, קונאן, הותקף, והומיסייד ודיאמנטה נעדרו מפעילות, קינג לקח את המושכות, הנהיג את הקבוצה והדריך את סנטנה ואורטיז בחזרה לתמונת אליפות הזוגות. בחודש יוני, קונאן ודיאמנטה חזרו, כששניהם חשדו במעורבות של קינג בקבוצה. ב-5 ביולי בפרק של התוכנית Impact Wrestling, קונאן התעמת עם קינג, שהתוודה על כך שהוא פגע בקונאן על מנת לקחת שליטה מלאה על הקבוצה. קינג היה בטוח שסנטנה ואורטיז יהיו מאחוריו ויכירו בו כמנהיג החדש של הקבוצה, אך הוא נדחה על ידם והם עמדו לצידו של המנהיג המקורי, קונאן. לאחר מכן, חברי קבוצת LAX לשעבר, הרננדז והומיסייד, חזרו ותקפו את קונאן, סנטנה ואורטיז. באירוע באונד פור גלורי, שנערך ב-14 באוקטובר, קונאן, סנטנה ואורטיז גברו על קינג, הרננדז והומיסייד בקרב מוות ג'ונגל בטון (קרב בסגנון חוקי הארדקור).
ב-12 בינואר 2019, תקופת כהונתם של סנטנה ואורטיז כאלופי הזוגות הגיעה לסיומה לאחר שהם הפסידו ללוצ'ה ברוס (פנטגון ג'וניור וריי פיניקס) בהקלטות התוכנית Impact Wrestling במקסיקו. סנטנה ואורטיז החזירו אליהם את התואר באירוע Rebellion, שנערך ב-28 באפריל. הם החזיקו בתואר עד 5 ביולי, לאחר שהפסידו לצמד "הצפון" (אית'ן פייג' וג'וש אלכסנדר).
ב-8 ביולי, נודע שסנטנה ואורטיז יעזבו בקרוב את הארגון לאחר שהחלה להיווצר התעניינות לגביהם מצד ארגון ההיאבקות WWE וארגון ההיאבקות החדש All Elite Wrestling‏ (AEW). ב-10 באוגוסט, סנטנה אישר שהוא ואורטיז סיימו להופיע בארגון בעיקר לאחר תקרית שקרתה יום קודם לכן בחדר ההלבשה, שבה השניים נזרקו מחדר ההלבשה במקסיקו.
היסטוריה > All Elite Wrestling‏ (2019–היום)

סנטנה ואורטיז הופיעו לראשונה בארגון ההיאבקות All Elite Wrestling‏ (AEW) באירוע All Out, שנערך ב-31 באוגוסט 2019, כשתקפו את לוצ'ה בראדרס (פנטגון ג'וניור וריי פיניקס) וניק ג'קסון לאחר קרב הסולם בין הצמדים. תקיפה זו ביססה את דמותם של השניים כדמויות הרעות. ב-2 באוקטובר בפרק הבכורה של התוכנית Dynamite, הם הצטוותו לשורות כריס ג'ריקו בקרב המרכזי וביחד הם ניצחו את האליט (קני אומגה והיאנג באקס). בהנהגתו של ג'ריקו, הם הקימו לאחר מכן את קבוצת The Inner Circle ואף צירפו אליהם גם את סמי גווארה וג'ייק הייגר. ב-17 בפברואר 2021, השניים כשלו בניסיונם לזכות באליפות הזוגות של AEW לאחר שהפסידו לאלופי הזוגות, היאנג באקס. ב-28 ביולי בפרק של התוכנית Dynamite, סנטנה ואורטיז הפסידו ל-FTR (קאש וילר ודקס הרווד). לעומת זאת, בקרב החוזר בין הצמדים, שהתקיים ב-1 בספטמבר בפרק של התוכנית Dynamite, השניים גברו על FTR. ב-16 בפברואר 2022 בפרק של התוכנית Dynamite, השניים ניצחו בקרב זוגות את כריס ג'ריקו וג'ייק הייגר.
היסטוריה > Lucha Libre AAA Worldwide‏ (2019)

ב-8 בספטמבר 2019, סנטנה ואורטיז הופיעו לראשונה בארגון ההיאבקות המקסיקני Lucha Libre AAA Worldwide‏ (AAA), כשכבר בקרב הראשון שלהם הם ניצחו את ארז ודגה ואת לארדו קיד ומיזטזיז ג'וניור.
חיים אישיים

אנג'ל אורטיז נולד ב-27 בספטמבר 1991 בברוקלין, ניו יורק ומייק דרזטיק נולד ב-4 בפברואר 1991 בברונקס, ניו יורק.
אליפויות והישגים

הישגים בארגון ההיאבקות AAW: Professional Wrestling Redefined
אליפות הזוגות של AAW (פעם אחת)
הישגים בארגון ההיאבקות Combat Zone Wrestling - CZW
אליפות הזוגות של CZW (פעם אחת)
הישגים בארגון ההיאבקות House of Glory - HOG
אליפות הזוגות של HOG‏ (3 פעמים)
הישגים בארגון ההיאבקות Impact Wrestling
אליפות הזוגות של GFW (פעם אחת)
אליפות הזוגות של אימפקט (4 פעמים)
פרסי סוף השנה של IMPACT (פעם אחת)
צמד השנה (2018)
הישגים בארגון ההיאבקות Jersey Championship Wrestling - JCW
אליפות הזוגות של JCW (פעם אחת)
הישגים במגזין ההיאבקות Pro Wrestling Illustrated - PWI
PWI דירג את אורטיז במקום ה-115 מתוך 500 המתאבקים הטובים ביותר לשנת 2019
PWI דירג את סנטנה במקום ה-119 מתוך 500 המתאבקים הטובים ביותר לשנת 2019
הישגים בארגון ההיאבקות Pro Wrestling Revolver - PWR
אליפות הזוגות של PWM (פעם אחת)
הישגים בארגון ההיאבקות WrestlePro
אליפות הזוגות של PWM (פעם אחת)
הישגים בארגון ההיאבקות Warriors of Wrestling - WOW
אליפות הזוגות של WrestlePro (פעם אחת)
הישגים בארגון ההיאבקות World Wrestling League - WWL
אליפות הזוגות של WWL (פעם אחת)
הערות שוליים

↑  העדכון היומי: LAX ועוד
↑  LAX נזרקו מחדר ההלבשה במהלך הקלטות התוכנית במקסיקו
↑  LAX מודים לארגון ההיאבקות Impact Wrestling ומאשרים שהם השתתפו בקרב האחרון שלהם עבור הארגון
סנטנה ביחד עם אליפות הזוגות של אימפקט
מדיסון מארש

| --- | --- |

 לידה:  2 באוגוסט 2001 (בת 23) פורט סמית', ארצות הברית 
 מדינה:  ארצות הברית 
 השכלה:  אקדמיית חיל האוויר של ארצות הברית 
 
מדיסון מארש (באנגלית: Madison Isabella Marsh; נולדה ב-2 באוגוסט 2001) היא קצינה בדרגת סגן משנה בחיל האוויר של ארצות הברית, ודוגמנית שהוכתרה כמיס קולורדו לשנת 2023 וכמיס אמריקה לשנת 2024.
ביוגרפיה

מארש נולדה בפורט סמית', ארקנסו. אביה הוא רופא ואמה הייתה עורכת דין שנפטרה מסרטן הלבלב כשמארש הייתה בת שבע עשרה. יש לה ארבעה אחים. מות אמה הוביל אותה להיות פעילה בנושא העלאה למודעות ולמניעה של סרטן הלבלב. בשנת 2019 היא הקימה את קרן ויטני מארש על שם אמה, המגייסת כספים לחקר הסרטן.
מארש סיימה את לימודיה בתיכון בעיר הולדתה בשנת 2019. בתקופה זו השתתפה בחוגי העשרה בתחומי החלל והטיס ולקחה שיעורי טיסה. מארש קיבלה את רישיון הטיס שלה בגיל 17. לאחר סיום לימודיה בתיכון היא עברה ללמוד באקדמיה של חיל האוויר בקולורדו ספרינגס ובשנת 2023 סיימה תואר ראשון באסטרופיזיקה וקיבלה דרגת סגן משנה בחיל האוויר של ארצות הברית. לאחר מכן המשיכה מארש ללמוד מדיניות ציבורית במשך סמסטר אחד בבית הספר הרווארד קנדי והתמחתה במחלקה הרפואית של הרווארד.
ביוגרפיה > תחרויות היופי

בשנת 2023, הוכתרה מארש למיס האקדמיה, שהיא תחרות לנשים שלומדות באקדמיית חיל האוויר של ארצות הברית. בתור מיס אקדמיה, היא הייתה זכאית להשתתף בתחרות מיס קולורדו 2023 שבה זכתה, והפכה למתמודדת הראשונה בתחרות מיס אמריקה שהייתה קצינת צבא בשירות פעיל .
לאחר זכייתה בתחרות מיס קולורדו, נבחרה מארש לייצג את קולורדו בתחרות מיס אמריקה 2024 . היא זכתה גם בתחרות זו והפכה לאישה הרביעית המייצגת את קולורדו שזוכה בתחרות, ולחברה הראשונה בכוחות המזוינים של ארצות הברית שהוכתרה כמנצחת. לאחר זכייתה בתחרות מיס אמריקה החלה לשרת במחלקת יחסי הציבור של חיל האוויר כמקדמת גיוס. במסגרת תפקידה היא משתתפת באירועים ציבורים רבים ברחבי ארצות הברית .
חיים אישיים

למארש יש חגורה שחורה בטאקוונדו. היא מאורסת, דבר העומד בסתירה מוחלטת לחוקי תחרות היופי של מיס אמריקה האוסרת על המתמודדות והזוכות להיות במערכת יחסים זוגית.
הערות שוליים

↑  Whitney's Race – Whitney's Race (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מדיסון מארש".
גלן אייבי

גלן פרדריק אייבי (באנגלית: Glenn Frederick Ivey; נולד ב-27 בפברואר 1961) הוא פוליטיקאי ועורך דין אמריקאי המשמש כחבר בית הנבחרים של ארצות הברית עבור מחוז הקונגרס הרביעי של מרילנד מאז 2023. המחוז מכסה את רוב האזורים בעלי הרוב השחור בצד מרילנד של המטרופולין של וושינגטון.
כשותף במשרד עורכי הדין Ivey & Levetown, שימש כפרקליט המדינה של מחוז פרינס ג'ורג', מרילנד, משנת 2002 עד 2011. אייבי זכה בפריימריז הדמוקרטי ב-2022 למחוז הקונגרס הרביעי על פני דונה אדוארדס, שייצגה בעבר את המחוז במשך ארבע קדנציות, ולאחר מכן ניצח את המועמד הרפובליקני. על פי מדד ההצבעה המפלגתי של קוק, הדמוקרטים מובילים במחוז בהפרש של 40 נקודות, והוא והמחוז ה-12 של קליפורניה הם המחוזות הדמוקרטים ביותר בארצות הברית.
אייבי שימש בגבעת הקפיטול כיועץ משפטי של מנהיג הרוב בסנאט טום דאשל, כיועץ לסנאטור האמריקני פול סארביינז במהלך מחלוקת ווייטווטר, כיועץ משפטי של יו"ר ועדת הבנקים של הסנאט, ובצוות של חבר בית הנבחרים ג'ון קוניירס. הוא גם עבד עבור עורך הדין האמריקני אריק הולדר כעוזר פרקליט אמריקאי וכיו"ר נציבות השירות הציבורי של מרילנד. הוא נבחר פעמיים כפרקליט המדינה של מחוז פרינס ג'ורג', מרילנד.
ביוגרפיה > ראשית חייו והשכלה

אייבי נולד ב-27 בפברואר 1961 בצ'לסי, מסצ'וסטס, אך גדל ברוקי מאונט, קרוליינה הצפונית, שם התגוררה חלק גדול ממשפחתו המורחבת ואמו עבדה כמורה השחורה הראשונה בבית ספר לבן. משפחתו הקרובה עברה מאוחר יותר לדייל סיטי, וירג'יניה, לאחר שאביו קיבל עבודה במחלקת העבודה של ארצות הברית. אייבי סיים בהצטיינות את לימודיו באוניברסיטת פרינסטון, שם קיבל תואר AB בפוליטיקה ב-1983. בשנת 1986, הוא קיבל תואר JD מבית הספר למשפטים באוניברסיטת הרווארד.
ביוגרפיה > קריירה מוקדמת

לאחר שסיים את לימודי המשפטים בהרווארד ב-1986, אייבי עבד במשרד עורכי הדין גורדון-פיינבלט בבולטימור. מ-1987 עד 1988, הוא עבד בגבעת הקפיטול כעוזר של חבר בית הנבחרים ג'ון קוניירס, ולאחר מכן חזר למשפטים, ועבד עבור פרסטון, גייטס, אליס ורובלס.
בשנת 1989, משרד המשפטים של ארצות הברית שכר את אייבי כעוזר פרקליט אמריקאי בוושינגטון הבירה הוא עבד עבור פרקליט המדינה עבור מחוז קולומביה אריק הולדר. לאחר מכן, אייבי חזר לגבעת הקפיטול כדי לשמש כיועץ משפטי של יו"ר ועדת הבנקאות של הסנאט האמריקאי, דונלד ריגל. מ-1995 עד 1997, הוא שימש כיועץ של הסנאטור פול סארביינז במהלך חקירות וייטווטר בסנאט וריכז את חקירת הסנאט על התאבדותו של וינס פוסטר. בסופו של דבר, אייבי שימש כיועץ משפטי של המנהיג הדמוקרטי בסנאט טום דאשל עד 1998.
במרץ 1998, המושל פריס גלנדנינג מינה את אייבי לכהן כיו"ר ועדת השירות הציבורי של מרילנד. כיו"ר, אייבי פיקח על שחרור הרגולציה של תעשיית החשמל של מרילנד ועזר ל-PSC לקבוע כיצד לפקח על שירותי הטלפון ולטפח תחרות בתעשיית הטלקומוניקציה. ב-18 באוקטובר 2000, אייבי הודיע כי יתפטר מה-PSC עד סוף החודש כדי להפוך לשותף במשרד עורכי הדין K&L גייטס, ואמר שהוא שוקל להתמודד ב-2002 לפרקליט המחוז פרינס ג'ורג'.
אייבי התמודד על מועמדות לפרקליט המחוזי של מחוז פרינס ג'ורג' בשנת 2002, וביקש להחליף את פרקליט המחוזי היוצא ג'ק ב. ג'ונסון. בפריימריז, הוא זכה לתמיכתו של חבר בית הנבחרים אלברט וין, הסנאטור האמריקני פול סארביינז, והוושינגטון פוסט. הוא ניצח את סגן הפרקליט המחוזי מארק ספנסר בפריימריז עם 60.0% מהקולות. הוא התמודד ללא התנגדות בבחירות הכלליות.
לאחר סיום כהונתו השנייה כפרקליט המחוזי, אייבי הפך לשותף ב־Venable LLP לפני שעבר לתפקיד כשותף ב-Leftwich & Ludaway, בוושינגטון הבירה, מ-2012 עד 2017. לאחר מכן, הוא היה שותף במשרד עורכי הדין פרייס בנוביץ'. בשנת 2020, אייבי פתח משרד עורכי דין משלו, Ivey & Levetown, בגרינבלט, מרילנד.
אייבי לימד הסברה למשפטים בבית הספר למשפטים של הרווארד במהלך מפגשי החורף בין 2013 ל-2021 והיה מורה מן החוץ בבית הספר למשפטים של אוניברסיטת מרילנד בין השנים 1995 ל-2014. הוא נשיא לשעבר של סניף DC של איגוד בית הספר למשפטים של הרווארד, לשעבר יו"ר התאגיד לשירותים משפטיים של מרילנד, וחבר לשעבר במועצת המנהלים של איגוד עורכי הדין DC.
ביולי 2020, מנכ"לית המחוז פרינס ג'ורג', אנג'לה אלסברוקס, מינתה את אייבי לשמש כיו"ר כוח המשימה לרפורמות במשטרה במחוז. במהלך ישיבות הוועדה, אייבי בדק את המדיניות הנוגעת לעצירות תנועה מתואנה, שלדברי מומחים יכולה לאפשר פרופיל גזעי ולזרז ירי משטרתי. הוועדה פרסמה את הדו"ח הסופי שלה ב-3 בדצמבר, שכלל המלצות הנוגעות למעורבות בקהילה, גיוס עובדים ושימור עובדים, כספים של מחלקת המשטרה, פיקוח פנימי ותקנים ותקנות.
ביוגרפיה > פרקליט מחוזי במחוז פרינס ג'ורג' (2002–2011)

אייבי התמודד ונבחר פעמיים כפרקליט המחוזי של מחוז פרינס ג'ורג' וכיהן מינואר 2003 עד ינואר 2011. בנובמבר 2009, הוא סירב לרוץ לראשות המחוז פרינס ג'ורג' או לכהונה שלישית כפרקליט המחוזי, ובמקום זאת הקים ועדת חקירה שתבחן את הערעור של חברת בית הנבחרים דונה אדוארדס בבחירות 2010. בינואר 2010, הוא החליט שלא להתמודד לקדנציה שלישית או לרוץ מול אדוארדס, ואמר שהוא רוצה לחזור למגזר הפרטי לאחר תום כהונתו.
כשאייבי נכנס לתפקידו בדצמבר 2002, במחוז פרינס ג'ורג' היה שיעור הפשיעה השני בגובהו במרילנד. במהלך שתי הקדנציות שלו כפרקליט המחוזי, הוא פיקח על הפחתת הפשיעה והוביל צעדי רפורמה שהכניסו מצלמות לחדרי החקירות של המשטרה והעמיד לדין קצינים שהואשמו בכוח מופרז. הוא ביקש לערב קבוצות קהילתיות ביצירת מדיניות ואסטרטגיות להתמודדות עם פשיעה במחוז ושיתף פעולה עם מנהיגי אמונה כדי לסייע לניצולי אלימות במשפחה ולהשיג עונשים קשים יותר לעבריינים מורשעים.
באוקטובר 2002, בעקבות מעצרם של הצלפים לי בויד מאלבו וג'ון אלן מוחמד, אייבי סירב להעמידם לדין במחוז שלו בגלל הרשעותיהם ברצח במרילנד ובווירג'יניה.
ב-2005, מנכ"ל מחוז מונטגומרי, דאג דאנקן, אמר שהוא רוצה שאייבי יתמודד בבחירות לתפקיד מושל מרילנד ב-2006. אייבי סירב, והתמודד במקום זאת לבחירה מחדש.
ביולי 2008, משרדו של אייבי עמד בפני בדיקה ציבורית אינטנסיבית כדי להטיל אחריות על מישהו, בעקבות מותו בחנק של רוני וייט בן ה-19, שהואשם בהריגת שוטר. בדצמבר, חבר המושבעים הגדול המעורב בחקירת המוות סיכם את דיוניו וקבע כי אין לו מספיק ראיות כדי להטיל כתבי אישום בתיק. לאחר חקירה של שנה, אייבי הודיע כי אין ראיות התומכות בהאשמות רצח נגד עובדי הכלא. משרד המשפטים גם בחן את התיק והגיע למסקנה שאין מספיק ראיות להאשים מישהו ברצח או הריגה.
באוגוסט 2010, אייבי תמך באנג'לה אלסברוקס, המנכ"לית של רשות ההכנסות של מחוז פרינס ג'ורג', כדי להחליף אותו כפרקליטה של מחוז פרינס ג'ורג'.
ביוגרפיה > בית הנבחרים של ארצות הברית (2023–הווה)

אייבי הושבע לבית הנבחרים של ארצות הברית ב-3 בינואר 2023, והחליף את אנתוני בראון.
ביוגרפיה > בית הנבחרים של ארצות הברית (2023–הווה) > כהונה

אייבי הצביע עם עמדתו המוצהרת של הנשיא ג'ו ביידן ב-96.2% מהמקרים בקונגרס ה-118.
ב-29 ביולי 2024, אייבי הוכרז כאחד משישה חברים דמוקרטיים בכוח משימה דו-מפלגתי שחקר את ניסיון ההתנקשות בדונלד טראמפ בפנסילבניה.
ביוגרפיה > בית הנבחרים של ארצות הברית (2023–הווה) > בחירות

באוקטובר 2011, אייבי הכריז באמצעות דובר שהוא שוקל להתמודד לבית הנבחרים של ארצות הברית במחוז הקונגרס הרביעי של מרילנד, כשהוא מאתגר את הנציגה המכהנת דונה אדוארדס. הוא הכריז על מועמדותו ב-3 בנובמבר אולם, הוא פרש מהמרוץ בינואר 2012, ואמר שאינו יכול לגייס מספיק כסף לקמפיין שלו.
בספטמבר 2015, אייבי הודיע כי יתמודד שוב על בית הנבחרים במחוז הקונגרס הרביעי של מרילנד, בניסיון להחליף את אדוארדס, שהתמודדה ללא הצלחה לסנאט של ארצות הברית ב-2016.
במהלך הפריימריז, אייבי זכה לתמיכתו של התובע הכללי של ארצות הברית לשעבר אריק הולדר, מנכ"ל המחוז פרינס ג'ורג', רושרן בייקר, חבר הסנאט של המדינה ויקטור ר. רמירז ומנהיגים מוניציפליים רבים. הוא גם הוביל על פני מתחריו, כולל סגן מושל מרילנד לשעבר, אנתוני בראון, וחברת בית הנבחרים של המדינה ג'וזלין פניה-מלניק, בגיוס כספים עד סוף הקמפיין.
הפריימריז נערך ב-26 באפריל 2016. בראון ניצח את אייבי, 41.6% לעומת 34.0%, הפרש של 8,712 קולות מתוך 114,623 מצביעים. פניה-מלניק קיבלה 19.0%. אייבי עבד כעורך דין במשרד פרטי בעקבות ההפסד.
ב-26 באוקטובר 2021, אייבי הכריז שוב על מועמדותו לבית הנבחרים במחוז הקונגרס הרביעי של מרילנד, בניסיון להחליף את הנציג היוצא אנתוני בראון, שהתמודד לתפקיד התובע הכללי של מרילנד ב-2022.
במהלך הפריימריז, הוא זכה לתמיכתו של הוושינגטון פוסט, מושל מרילנד לשעבר, פאריס גלנדנינג, מנכ"ל המחוז פרינס הנסיך ג'ורג' לשעבר, רושרן בייקר, מנכ"ל מחוז מונטגומרי לשעבר, אייק לגט, ומנהיגים מוניציפליים שונים. הניו יורק טיימס כינה את המירוץ מאבק פרוקסי של ישראל. The United Democracy Project, ארגון סופר-PAC שהוקם על ידי איפא"ק, הוציא 5.9 מיליון דולר על הקמפיין של אייבי, בעוד שג'יי סטריט הוציא 720,000 דולר על הקמפיין של חברת בית הנבחרים לשעבר, דונה אדוארדס. אייבי המעיט בעזרה שקיבל מאיפא"ק ובעלות בריתה, ואמר ל"פוסט" כי בעוד שתמיכתם "עזרה מאוד", הבוחרים במחוז לא היו מודאגים במיוחד מישראל.
אייבי הפך פיגור של 13 נקודות ליתרון של חמש נקודות על אדוארדס בתחילת יוני, שבועות לפני שפרויקט הדמוקרטיה המאוחדת החל להציג מודעות טלוויזיה ב-17 ביוני.
הפריימריז נערך ב-19 ביולי 2022. אייבי ניצח את אדוארדס, 51.8% ל-35.2%, הפרש של 13,677 קולות מתוך 82,662 מצביעים. חברת בית הנבחרים של המדינה לשעבר, אנג'לה אנג'ל, קיבלה 5.7% מהקולות.
אייבי ניצח בבחירות הכלליות ב-8 בנובמבר 2022, והביס את המועמד הרפובליקני ג'ף ורנר.
ביוגרפיה > עמדות פוליטיות > עונש מוות

כשאייבי נכנס לראשונה לתפקידו כפרקליט המחוזי ב-2002, הוא אמר שהוא מאמין בשימוש בעונש מוות. הוא ביקש עונש מוות מספר פעמים במהלך כהונתו כפרקליט המחוזי, ואמר בנובמבר 2007 כי הגיש הודעה על כוונתו לבקש עונש מוות בתיקים בערך פעם בשנה.
בפברואר 2009, אייבי העיד בפני ועדת ההליכים המשפטיים של בית הנבחרים במרילנד כי הוא שינה את דעתו במהלך תקופתו כפרקליט המחוזי, במיוחד בגלל ההשפעה שהייתה לתהליך על משפחות הקורבנות. בינואר 2012 הוא כינה את עונש המוות "כלי פוליטי". לקראת מושב החקיקה ב-2013, אייבי דחף להצעת חוק שתבטל את עונש המוות במרילנד, שהפך לחוק.
ביוגרפיה > עמדות פוליטיות > סביבה

ביולי 2022, עוזר לקמפיין של אייבי אמר ל־Environment & Energy Publishing כי אייבי תומך ב־Green New Deal ולסיים במהירות את השימוש בדלק מאובנים.
ביוגרפיה > עמדות פוליטיות > מדיניות חוץ > איראן

אייבי מתנגד להסכם הגרעין עם איראן שנוהל על ידי ממשל אובמה ב-2015. בדצמבר 2021, הוא אמר שהוא רוצה התחייבות ל"בדיקות מלאות ונייטרליות [של אתרי הגרעין האיראניים]" ולהפסיק את המימון של איראן לחמאס וחזבאללה לפני שארצות הברית תיכנס מחדש להסכם.
ביוגרפיה > עמדות פוליטיות > מדיניות חוץ > ישראל

בשנת 2006 נסע אייבי לישראל יחד עם נבחרי ציבור מקומיים נוספים בטיול של המועצה לקשרי קהילה יהודית.
אייבי תומך בפתרון שתי המדינות לסכסוך הישראלי-פלסטיני וב"זכותה של ישראל להתקיים ולהגן על עצמה". בדצמבר 2021, הוא אמר שיצביע בעד מימון מערכת ההגנה מפני טילים של כיפת ברזל של ישראל והתנגד להצבת תנאים לסיוע החוץ של ארצות הברית לישראל כדי למנף מרכיבים של משא ומתן על פתרון שתי המדינות.
אייבי מתנגד ל-BDS נגד ישראל.
הוא הצביע בעד מתן תמיכה לישראל בעקבות התקפת חמאס על ישראל ב-2023.
אייבי קיבל 807,215 דולר בתרומות לקמפיין ממקורות פרו-ישראליים.
ביוגרפיה > עמדות פוליטיות > מדיניות נשק

כפרקליט המדינה, אייבי ביקש להחמיר את העונשים לעברייני נשק, מכוון למי שנושאים או מאחסנים אקדחים באופן בלתי חוקי, ללא קשר לשאלה אם הנשק משמש בפשעים או אם הנאשם הוא עבריין בפעם הראשונה. הוא גם אמר שהוא תומך ב"אסטרטגיית בוסטון" לאלימות בני נוער, הכוללת התמקדות בכנופיות והעמדה לדין של כל העבריינים הקשורים לפשע כדי לקבל עונשים ארוכים. במרץ 2008, אייבי הצטרף לכתב "ידיד בית המשפט" בתיק של בית המשפט העליון של ארצות הברית, מחוז קולומביה נגד הלר, בתמיכה באיסור החזקת נשק של מחוז קולומביה. במרץ 2010, הוא חתם על כתב "ידיד בית המשפט" שנכתב על ידי איגוד הפרקליטים של בית המשפט העליון בארצות הברית במקדונלד נגד שיקגו.
בדצמבר 2015, אייבי פרסם תוכנית בטיחות בנשק. התוכנית של אייבי קראה לבדיקות רקע אוניברסליות ולהרחיב את בדיקות סוחרי הנשק, איסור על רובי סער ומחסניות בעלי קיבולת גבוהה, והגדלת המימון לרשות לאלכוהול, טבק, כלי נשק וחומרי נפץ.
באפריל 2023 הציג אייבי את הצעת החוק הראשונה שלו, Raise The Age Act, שתעלה את הגיל החוקי לקניית רובה חצי-אוטומטי או רובה ציד מ-18 ל-21.
ביוגרפיה > עמדות פוליטיות > שירותי בריאות

אייבי תומך ב-Medicare for All ובלגליזציה של מריחואנה. ביוני 2024, אייבי חתם על התחייבות של Maryland Healthcare for All לתמוך בחקיקה להארכת חוק הפחתת האינפלציה – אשר סיפק הטבות בריאות מעבר ל-2025.
ביוגרפיה > עמדות פוליטיות > מימון המשטרה

במהלך הקמפיין שלו ב-2022, אייבי אמר שהוא יבקש לקשור את מימון המשטרה הפדרלית למחלקות רציניות לגבי חשיבה מחודשת על טקטיקות שיטור. הוא גם אמר שהוא יהיה מוכן לעבוד עם המשטרה כדי להילחם בפשיעה תוך כדי "אחריות" לשוטרים שעוסקים בהתנהגות בלתי הולמת. הוא אינו תומך בתנועת "הסר את המשטרה", בטענה שהיא פגעה בדמוקרטים מבחינה אלקטורלית ושימשה "הסחת דעת" מבעיות אמיתיות.
ביוגרפיה > עמדות פוליטיות > נושאים חברתיים

באוקטובר 2012, אייבי הופיע במודעה לתמיכה בשאלה 6, משאל עם לתמיכה בלגליזציה של נישואים חד מיניים במרילנד.
בנובמבר 2022, אייבי אמר שהוא תומך בהבאת מטה ה-FBI למחוז הנסיך ג'ורג', לאחר מכן ציין זאת כאחד מסדר העדיפויות העליון שלו. במרץ 2023, אייבי הצטרף לחברים דמוקרטיים אחרים במשלחת הקונגרס של מרילנד, המושל ווס מור, ומנכ"לית מחוז הנסיך ג'ורג', אנג'לה אלסברוקס, בחתימה משותפת על מכתב לנשיא ג'ו ביידן המבקש ממנו להיות מעורב בתהליך בחירת המטה של ה-FBI‏. בנובמבר 2023, מינהל השירותים הכלליים הודיע כי הוא ימקם את המטה החדש של ה-FBI בגרינבלט, מרילנד.
קרב רמת רחל

אם ובתה חוזרות לרמת רחל ההרוסה
קרב רמת רחל במלחמת העצמאות, נערך בקיבוץ רמת רחל ובסביבתו הקרובה, בין 21 במאי ל-25 במאי 1948, בין כוחות ההגנה ואצ"ל לבין הכוחות הקלים של צבא מצרים, יחד עם פלוגה של הלגיון הירדני. אבדות כבדות נגרמו לשני הצדדים, והשטח עבר שלוש פעמים מצד לצד, אך לבסוף נשאר בידי ישראל.